Diari Oficial de la Generalitat Valenciana


Sumari del DOGV 9341, del 17-05-2022 (2022/3886)

RESOLUCIÓ de 18 de febrer de 2022, del director general de Qualitat i Educació Ambiental, per la qual es formula un informe d'impacte ambiental del projecte línia subterrània de mitjana tensió 20 kV simple circuit per a soterrament de LAMT «Cap Sant Antoni» i els quatre centres de transformació associats a la línia, en el terme municipal de Xàbia. Expedient 157/8690-WDM.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9341

Data del DOGV
:   17-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3886


Data del document
:   18-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Xàbia
    * impacte ambiental

RESOLUCIÓ de 18 de febrer de 2022, del director general de Qualitat i Educació Ambiental, per la qual es formula un informe d'impacte ambiental del projecte línia subterrània de mitjana tensió 20 kV simple circuit per a soterrament de LAMT «Cap Sant Antoni» i els quatre centres de transformació associats a la línia, en el terme municipal de Xàbia. Expedient 157/8093-NBE. [2022/3886]  
«Informe d'impacte ambiental  
Expedient: 157/2021/AIA  
Títol: Línia subterrània de mitjana tensió 20 kV simple circuit per a soterrament de LAMT «Cap Sant Antoni» i els quatre centres de transformació associats a la línia. Terme municipal de Xàbia.  
Titular: I-DE Redes Eléctricas Inteligentes, SAU.  
Òrgan substantiu: ST d'Indústria, Energia i Mines d'Alacant. ATLIRE/2020/53/03, ATASCT/2021/24/03, ATASCT/2021/25/03, ATASCT/2021/20/03 i ATASCT/2021/19/03.  
Localització: carretera del Cap de Sant Antoni a Xàbia (Alacant).   
  
Descripció del projecte  
I-DE Redes Eléctricas Inteligentes, SAU, promou la instal·lació de 3.414 metres de línia subterrània de mitjana tensió de 20 kV simple circuit, juntament amb l'adaptació dels quatre centres de transformació associats a la línia i la posterior eliminació de 2.712 metres de la línia aèria de mitjana tensió existent a l'entorn del Cap de Sant Antoni, en el terme municipal de Xàbia (Alacant). Les actuacions van dirigides a la millora del subministrament elèctric de la zona i la preservació dels valors naturals de l'entorn del Parc Natural del Montgó.   
  
La línia té el seu inici en el CT Les Planes, en l'encreuament del Camí (Assagador) dels Molins i el Camí de la Serreta, i finalitza en el CT Cap Sant Antoni, dins del recinte del far del Cap de Sant Antoni. L'actuació es divideix en tres trams:  
Tram A-B: inici en el CT Les Planes i finalitza en el CT Monestir. Discorre pel camí dels Molins fins a enllaçar amb la carretera del Cap de Sant Antoni CV-7632.  
Tram B-C: inici en el CT Monestir i finalitza en el CT Lucas. Discorre íntegrament per la carretera del Cap de Sant Antoni CV-7632.  
Tram C-D: inici en el CT Lucas i finalitza en el CT Cap Sant Antoni, a l'interior del recinte del far del Cap de Sant Antoni.  
La longitud total de la rasa a executar són 3.384 metres, dels quals 3.230 metres s'executaran sobre calçada i 154 metres en terrenys sense pavimentar.  
La resol tipus projectada on anirà allotjat el cablejat té unes dimensions mínimes de 0,35 metres d'ample i 0,80 metres de profunditat.  
  
Els quatre centres de transformació existents en l'actualitat, instal·lats en suports i a la intempèrie, seran substituïts per centres de transformació compactes baix pal tipus Miniblok 250 kVA, consistents en elements prefabricats de formigó i conjunt elèctric de xicotetes dimensions.   
També està previst el desmuntatge de la línia aèria de mitjana tensió 20 kV «Cap de Sant Antoni» i els seus 36 suports tipus anseta, en el tram comprés entre el CT Monestir i el final de la línia en el CT Cap de Sant Antoni, que discorre lleugerament pel nord de la carretera CV-7632, i el tram que discorre per terreny natural pertanyent al ramal de la línia aèria que descendeix pel vessant sud del cap a la urbanització Balcó a la Mar de Xàbia.   
El projecte incorpora en l'annex A, el preceptiu estudi de gestió de residus de construcció i demolició, d'acord amb l'RD 105/2008, d'1 de febrer.  
  
Tramitació administrativa  
Amb data 25 d'octubre de 2021, es va rebre del Servei Territorial d'Indústria, Energia i Mines d'Alacant, l'expedient relatiu al Projecte de línia subterrània de mitjana tensió 20 kV simple circuit per a soterrament de LAMT Cap Sant Antoni (ATLIRE/2020/53/03) i els projectes associats a aquesta línia dels quatre centres de transformació (ATASCT/2021/24/03, ATASCT/2021/25/03, ATASCT/2021/20/03 i ATASCT/2021/19/03) denominats «Les Planes», «Monestir», «Lucas» i «Cap Sant Antoni», tots ells promoguts per I-De Redes Eléctricas Inteligentes, SAU, en el terme municipal de Xàbia (Alacant). S'adjunten, al costat dels oficis, els projectes i els documents ambientals dels 5 expedients.  
A l'expedient s'incorporen els següents informes:  
- Informe de 18 de febrer de 2021, del director - conservador del Parc Natural del Montgó, en el qual s'informa que el projecte ha de sotmetre's a avaluació d'impacte ambiental, d'acord amb el Pla d'ordenació dels recursos naturals del Montgó, regulat pel Decret 180/2002, de 5 de novembre, del Govern Valencià.  
- Informe de 20 d'octubre de 2021, del director - conservador del Parc Natural del Montgó, en el qual informa que el projecte d'instal·lació de la nova línia subterrània de mitjana tensió és compatible amb la normativa vigent en l'espai natural protegit i inclou una sèrie de condicionants per a la seua execució.  
- Informe de 25 d'octubre de 2021, del director - conservador del Parc Natural del Montgó, en el qual informa que el desmuntatge de la línia aèria actual i els suports corresponents és compatible amb la normativa vigent en l'espai natural protegit i inclou una sèrie de condicionants per a la seua execució.  
- Resolució de 20 de desembre de 2021, de la Direcció General de Medi Natural i d'Avaluació Ambiental sobre la valoració preliminar de repercussions sobre la Xarxa Natura 2000, que conclou que el projecte no tindrà efectes apreciables sobre la Xarxa Natura 2000, per la qual cosa es considera que el projecte no ha de sotmetre's a avaluació detallada dels seus efectes sobre Xarxa Natura 2000, d'acord amb el que s'estableix en el Decret 60/2012, de 5 d'abril.  
- Amb data 9 de febrer de 2022, l'Ajuntament de Xàbia remet informes de l'arquitecta tècnica municipal i del cap de secció d'obres d'urbanització i infraestructures. En els informes remesos se supedita l'execució de les obres de referència a l'autorització de la Junta Rectora del Parc, es considera conforme amb la normativa aplicable als efectes urbanístics i s'afigen una sèrie de condicions constructives i de seguretat per a la correcta execució de les obres.  
La informació continguda en l'expedient aporta elements de judici suficients per a continuar amb el procediment d'avaluació d'impacte ambiental simplificada.   
  
Criteris ambientals  
Per a l'emissió del present informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
  
Característiques del projecte  
Per a la correcta avaluació ambiental d'aquesta actuació, ateses les característiques dels projectes presentats i la seua íntima connexió, s'ha considerat que ha de ser valorada en el seu conjunt, inclosa l'execució de la línia elèctrica subterrània, els quatre centres de transformació associats i el desmantellament de la línia aèria existent. Per tot això, s'incorporen a l'expedient d'avaluació d'impacte ambiental la totalitat dels projectes tècnics i documents ambientals elaborats pel promotor, d'acord amb el que es contempla en la legislació d'avaluació ambiental.   
  
L'actuació contempla l'execució d'una mica més de 3 km de línia subterrània de 20 kV i la substitució dels quatre centres de transformació existents per mòduls prefabricats de dimensions aproximades en planta 2,1 x 2,1 metres i 2,57 metres d'altura. La nova línia discorrerà sota calçada, excepte en xicotets trams d'enllaç amb els centres de transformació que discorre sobre terrenys no pavimentats. A conseqüència de la implantació de la línia subterrània projectada es procedirà al desmantellament de la línia aèria existent, actuació de gran interés en l'espai natural protegit, per la millora de les condicions ambientals de la zona i la minimització de l'impacte sobre l'avifauna present a l'entorn del Cap de Sant Antoni.  
Per a l'execució del projecte està prevista l'obertura de la rasa amb mitjans mecànics. En l'estudi es preveu la utilització de la màquina de cavar rases i de la màquina per a la instal·lació de conductor. El cablejat estarà allotjat en un tub corrugat de 160 mm de diàmetre que actuarà com a protecció mecànica. El farciment de la rasa constarà d'arena fina, material procedent de l'excavació o llastos, capa de formigó i acabat en paviment asfàltic del mateix tipus a l'existent o terra vegetal en les zones dels marges de la carretera.   
  
Ubicació del projecte  
La línia elèctrica projectada discorrerà pel Camí dels Molins i la carretera del Cap de Sant Antoni, al nord del terme municipal de Xàbia. Es tracta d'un àmbit en el qual s'alternen edificacions unifamiliars i xicotetes parcel·les agrícoles amb àrees forestals de gran valor. Aquestes últimes estan catalogades en el PATFOR com a terreny forestal estratègic, sent el tram més pròxim al far pertanyent a la muntanya gestionada per aquesta conselleria denominat AL3039 «La Plana de Sant Jerònim de Justa».   
La totalitat de l'àmbit del projecte s'emplaça dins dels límits del Parc Natural del Montgó i dels espais de la Xarxa Natura 2000, LIC ES5211007-Montgó i ZEPA ES0000454-Montgó-Cap de Sant Antoni.  
  
L'òrgan gestor de la Xarxa Natura 2000 ha emés la Resolució de 20 de desembre de 2021, en la qual conclou que el projecte no tindrà efectes apreciables sobre la Xarxa Natura 2000 i en conseqüència no ha de sotmetre's a avaluació detalla dels seus efectes sobre aquesta. D'igual forma, l'òrgan gestor del Parc Natural del Montgó ha informat respecte de la compatibilitat de les actuacions amb la normativa vigent en l'espai natural protegit, i s'han de complir una sèrie de condicionants que s'inclouen en la present resolució. Assenyalar entre els condicionants a complir, la limitació a la realització de treballs en l'època de nidificació que comprén des de l'1 de març al 30 de juny.   
  
Consultada la cartografia interna (escala 1.10.000) s'observa que en la zona d'actuació es troben presents diversos hàbitats d'interés comunitari, com a àrees de pinedes de pi blanc (Pinus halepensis) amb sotabosc de llentiscle (Pistacia lentiscus), aladern (Rhamnus alaternus), Phillyrea spp. i lianes, principalment en el tram central de l'actuació, i àrees de matoll amb coscollars (Quercus cocifera), ullastres (Olea europea var. Sylvestris), llentiscle (Pistacia lentiscus) alternats amb altres espècies de matolls mixtos amb espígol i algunes gramínies, en el tram més pròxim al recinte del far. Al nord d'aquesta instal·lació es troba una microreserva de flora de l'espècie Silene hifacensis, que no es veurà afectada per l'actuació.  
Quant a la fauna present en la zona destaquen les poblacions nidificants d'àguila-astor cuabarrada (Aquila fasciata), corb de mar emplomallat (Phalacrocorax aristotelis), falcó pelegrí (Falque peregrinus) i duc (Bubo bubo), entre altres espècies d'ocells inclosos en l'annex I de la Directiva 79/409/CEE.  
Al llarg del traçat projectat no es troben zones afectades per risc d'inundació, ni es veuran afectats els llits de barrancs que discorren pels vessants del cap. En la zona no es localitzen vies pecuàries.  
  
En la zona d'actuació discorren dues rutes del parc natural (Ruta taronja: Torre del Gerro - Molins i Ruta verda: els Plans) que poden veure's afectades puntualment durant l'execució de les obres.  
  
Característiques del potencial impacte  
En la selecció de l'alternativa projectada per a la nova línia s'han estudiat les característiques de la línia a substituir, amb punts fixos de subministrament i l'existència de centres de transformació allotjats en pals, conjuntament amb els valors naturals de la zona d'actuació. Amb totes aquestes variables, s'ha optat per la disposició d'una alternativa de línia subterrània, ja que es considera que la disposició de la línia aprofitant la calçada d'accés al far presenta les menors afeccions ambientals dins de l'entorn natural i permet el desmantellament de la línia aèria existent.   
Durant la fase d'execució, les afeccions estaran limitades a la zona d'obres i no es preveuen afectacions ambientals significatives a elements naturals presents en els voltants, per discórrer la traça projectada quasi íntegrament sota vials. Els impactes previstos seran poc rellevants i de curta duració, així com reversibles, si s'adopten les mesures preventives necessàries en entorns forestals. Destacar les mesures preventives previstes en el Decret 7/2004, relatives a la prevenció d'incendis forestals, que tenen un caràcter prioritari en la xarxa d'espais naturals i que venen regulat al parc natural pel corresponent pla de prevenció d'incendis forestals, aprovada la seua revisió en la Resolució de 9 de setembre de 2020, d'aquesta conselleria.  
En la fase de funcionament no estan previstes afeccions rellevants per la tipologia subterrània de la infraestructura. Únicament els xicotets centres de transformació prefabricats seran visibles i estaran situats en els voltants dels vials, excepte el CT «Cap Sant Antoni» que se situa a l'interior del recinte del far del Cap de Sant Antoni. La implantació d'aquesta infraestructura juntament amb el desmantellament de l'antiga línia aèria suposarà una millora ambiental significativa i reduirà significativament l'impacte sobre les poblacions d'ocells existents en la zona d'actuació.  
Respecte de les afectacions patrimonials, en el document ambiental es conclou que per tractar-se d'un soterrament de línia elèctrica i executar la rasa majorment en la calçada fora del nucli urbà, no s'afectarà elements protegits, encara que assenyala que s'hauran de prendre precaucions durant els moviments de terra en cas de trobar restes arqueològiques. En cas de trobar restes arqueològiques s'hauran de paralitzar les obres i informar l'autoritat competent en la matèria.  
  
En els documents ambientals dels projectes s'inclou un programa de vigilància ambiental, a fi de realitzar un seguiment ambiental del projecte en les fases d'execució i explotació que garantisca la implementació de les mesures preventives i correctores aplicades i detecte l'efectivitat d'aquestes. Inclou també la realització d'informes de seguiment que es remetran a l'òrgan ambiental, destacant l'informe al cap de 3 anys de la finalització de les obres en el qual s'inclourà específicament el compliment dels condicionants que s'establisquen en el procediment d'avaluació d'impacte ambiental, l'eficàcia de les mesures correctores implantades i, si és el cas, la proposta de mesures correctores addicionals.  
  
Conclusió  
El projecte, en els termes establits, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El projecte Línia subterrània de mitjana tensió 20 kV simple circuit per a soterrament de LAMT 20 kV «Cap de Sant Antoni» i els quatre centres de transformació associats a la línia («Les Planes», «Monestir», «Lucas» i «Cap Sant Antoni»), constitueixen un supòsit d'avaluació d'impacte ambiental simplificada, d'acord amb l'article 7.2 de la Llei 21/2013, de 9 de desembre, en concordança amb l'epígraf 4.b de l'annex II.  
L'avaluació ambiental dels projectes s'ha acumulat en un sol expedient administratiu, de conformitat amb l'article 57 de la Llei 39/2015, d'1 d'octubre, en concordança amb la disposició addicional onzena de la Llei 21/2013.  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2 del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot això, a proposta del Servei d'Avaluació d'Impacte Ambiental i amb el vistiplau del subdirector general del Canvi Climàtic i Qualitat Ambiental, fent ús de les atribucions que exercisc, resolc:  
  
  
Primer  
Estimar que el projecte Línia subterrània de mitjana tensió 20 kV simple circuit per a soterrament de LAMT 20 kV «Cap de Sant Antoni» i els centres de transformació associats a la línia denominats «Les Planes», «Monestir», «Lucas» i «Cap Sant Antoni», sense perjudici de l'obtenció prèvia de les autoritzacions sectorials que hi siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes del present informe, en particular:   
1. Prèviament a l'inici de les obres es contactarà amb el Servei de Vida Silvestre i Xarxa Natura 2000 d'aquesta conselleria perquè tècnics del Servei de Flora revisen la zona d'actuació i la delimitació de les obres.  
2. Considerant que l'actuació queda inclosa en l'àrea de Xarxa Natura 2000: ZEPA Montgó - Cap de Sant Antoni, els treballs a realitzar hauran de desenvolupar-se fora de l'època de nidificació que comprén des de l'1 de març al 30 de juny.  
3. No estan permesos els canvis de traçat o d'amplària de les vies afectades per aquesta actuació.  
4. Atés que l'actuació se situa en terreny forestal inclòs en el PATFOR, caldrà ajustar-se al que es disposa en el Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana, a més d'atendre el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat de prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
5. Els treballs que es desenvolupen sobre terrenys abancalats o sotmesos a altres tècniques tradicionals de conservació de sòls hauran d'executar-se de tal manera que es mantinguen les estructures de conservació existents, i haurà d'incloure's la restauració d'aquestes en el cas que resulten deteriorades durant l'execució de l'actuació autoritzada.  
6. Es prohibeix la deterioració o alteració injustificada de qualsevol construcció agrària tradicional, inclosos els sistemes de conservació de sòls. En el cas que es produïra alguna deterioració accidental, haurà de posar-se en coneixement de la Conselleria competent en Medi Ambient a través de l'òrgan gestor del parc natural.  
7. No es permet l'ús de maquinària pesant.  
8. L'apilament de materials es realitzarà en zones en les quals es generen les menors afeccions possibles. Es tindrà en compte la minimització de les zones d'apilament de materials de muntatge de la infraestructura o procedents de l'excavació.  
9. S'evitarà la contaminació i els abocaments en el sòl, així com de les aigües per olis i greixos provinents de la maquinària.  
10. Els materials seran acumulats en àrees desproveïdes de vegetació natural, limítrofes amb els accessos o les zones ocupades pels suports, sempre amb una extensió adequada als materials acumulats. Per a la realització de les diferents maniobres necessàries s'utilitzaran zones limítrofes als accessos i suports. Aquestes zones hauran d'estar senyalitzades per a evitar equivocacions dels conductors.  
11. Durant el procés de l'obra es vigilarà i previndrà l'aparició de runars incontrolats, materials abandonats o restes de les excavacions en les proximitats de les obres.  
12. Totes les actuacions sobre la vegetació hauran de ser de caràcter selectiu, preservant les espècies de major rang ecològic, així com aquelles que es troben en una situació d'amenaça o que constituïsquen valors florístics dignes de conservació. Haurà de mantindre's una coberta que evite el desencadenament de qualsevol risc erosiu i es realitzarà manualment sense utilitzar maquinària pesant.  
13. S'eliminaran de forma adequada els materials sobrants en les obres i abocaments que de manera accidental s'hagueren pogut provocar, una vegada que s'hagen finalitzat els treballs, i caldrà restituir, on siga viable, la forma i aspecte originals del terreny, amb la qual cosa s'afavorirà la regeneració de les àrees afectades. Una vegada finalitzades les obres, les zones que hagen pogut patir alteracions en l'estructura vegetal seran restaurades.  
14. Una vegada retirada la maquinària, materials, etc., es netejarà la zona de qualsevol resta d'obra i es procedirà a la restauració del sòl afectat, sent restaurat al seu estat inicial el més fidelment possible, tant en el seu aspecte morfològic com en la seua composició edàfica.  
  
15. Els suports seran retirats completament, inclosa la seua fonamentació, sense deixar restes de material inert en el terreny.  
16. Una vegada conclosos els treballs de desmuntatge de la línia aèria es procedirà a la revegetació de les zones afectades.   
  
Segon  
De conformitat amb el que es disposa en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que hi són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, procedisquen en via administrativa o judicial enfront de l'acte, si és procedent, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2103, de 9 de desembre.  
  
València, 18 de febrer de 2022.- El director general de Qualitat i Educació Ambiental: Joan Piquer Huerga.»